Document ID: /roh_data/filtered/fineweb-2-filterrobots_roh.jsonl.gz/57694

Sut Mut Grischol a Calantgil/Innerferrera è in um sa disgrazià durant la chatscha. Il chatschader da 42 onns n'è betg s'annunzià il mardi, sin quai èn ses amis da chatscha ids a tschertgar el. L'um è lura vegnì chattà mort enturn las 13:00 sut ses post da chatscha en territori maltransibel.
Tenor emprimas constataziuns da la procura publica grischuna è l'um mort vi da las consequenzas da la crudada. La Rega ha transportà la bara da l'um ed in team da tgira è en contact cun confamigliaras e confamigliars, scriva la Polizia chantunala.